“สมจิตร์ เปี่ยมเปรมสุข” คว้าโล่เกียรติยศฐานะ นศ.ดีเด่น สมาคมมจธ.
“สมจิตร์ เปี่ยมเปรมสุข” รับมอบโล่เกียรติยศ ในฐานะ นักศึกษาเก่าดีเด่น จากสมาคมนักศึกษาเก่า มจธ.
“สมจิตร์ เปี่ยมเปรมสุข” รับมอบโล่เกียรติยศ ในฐานะ นักศึกษาเก่าดีเด่น จากสมาคมนักศึกษาเก่า มจธ.
7 ก.พ. 2565

นายสมจิตร์ เปี่ยมเปรมสุข กรรมการบริหาร บริษัท สโตนเฮ้นจ์ อินเตอร์ จำกัด (มหาชน) หรือ STI ผู้นำกลุ่มธุรกิจบริหารและควบคุมงานก่อสร้างครบวงจร เข้ารับมอบโล่เกียรติยศ นักศึกษาเก่าดีเด่น จากสมาคมนักศึกษาเก่ามหาวิทยาลัยพระจอมเกล้าธนบุรีในพระบรมราชูปถัมภ์ ในสาขานักบริการสังคมหรือผู้ทำคุณประโยชน์ เสียสละเวลาเพื่อส่วนรวม ประจำปี 2563 ของสมาคมฯ ณ สโมสร ราชพฤกษ์
โดยจากการทุ่มเททำงานและนำความรู้ ความสามารถทางด้านวิศวกรรมมาช่วยเหลือสังคมและสร้างคุณประโยชน์ได้อย่างต่อเนื่อง โดยได้รับเกียรติจาก นายธนวัฒน์ ติณสุรวัฒนา นายกสมาคมนักศึกษาเก่าฯ เป็นผู้มอบรางวัลในครั้งนี้